《浪淘沙 奉怀子嘉师》
清代·荣光世

烽火遍西东，凄绝芳丛。几回翘首绿阴中。谁使只清明早了，归却诗翁。

烟缕系深衷，鲤信难通。天涯何虑叹飞蓬。杨柳依依花不语，也忆春风。

作者简介：荣光世(1835－1880)，清官吏。无锡人。原名景熙，字咏叔，号樾堂。世业商。少时从师于族人作舟，为作舟及门四弟子之一。沉静少学，弱冠避乱于崇明，夜读恒至灯烬。同治九年举人，光绪二年进士。官工部水司主事，自云“生平志不在温饱，得志，愿京官，不欲外任。外任，贪官不可为，廉吏不易为也”。假归四年，以咯血病逝故里。有《兰言居诗稿》。